Vita sancti Clementis (picturae murales saeculi XI)
De vita sancti Clementis elaborata est saeculo XI exeunte series picturarum muralium in ecclesia antiqua sancto Clementi dicata quae sub basilica recentiori Sancti Clementis in Laterano latet. Historia in imaginibus narrata inscriptionibus partim explicatur: IN MARE SUBMERSVM TVMVLV PARAT ANGELVS ISTVM [INTE]GER ECCE IACET REPETIT QUE PREVIA MATER HVC A VATICANO FERTVR PP NICOLAO IMNIS QD AROMATIBVS SEPELIVIT Horum textuum unus, in imagine ipsa inscriptus de passione sancti Clementis, inter prima testimonia linguae Italicae celebratur: partim enim Latine, partim sermone vernaculari componitur. Ab inscriptionibus tribus votivis scimus picturas iussu Benonis de Rapiza mulierisque eius Mariae Macellariae necnon filiis Altiliae et Clementis confectas. Prima super imagines donatorum ponitur, qui candelas offerunt: IN NOMINE DNI EGO BENO DE RAPIZA P AMORE BEATI CLEMENTIS ET REDEMPTIONE ANIMEE PINGERE FECIT Aliae duae inscriptiones sic sonant: EGO BENE DE RAPIZA CV MARIA VXOR MEA P AMORE DEI ET BEATI CLEMENTIS P G R F C; EGO MARIA MACELLARIA P TIMORE DEI ET REMEDIO ANIME MEE HEC P G R F C.